Interfaol ta’limning va uni oʻqitish jarayoni

|
Interfaol ta’limning va uni oʻqitish jarayoni
|
bet | 26/33 | Sana | 13.05.2024 | Hajmi | 0,81 Mb. | | #228369 |
Bog'liq 4-k Ona tili va o`qish sav.Majmua 2023 (2)Interfaol ta’limning va uni oʻqitish jarayoni.
Interfaol ta’lim ta’lim samaradorligini oshirishning eng maqbul yoʻli sifatida e’tirof etilayotgan ta’lim turi va oʻqitish shakli sanaladi.
Interfaol ta’lim (ingl. “interact”, rus. “interaktiv”; “inter” – oʻzaro, “act” – harakat qilmoq) – talabalarning bilim, koʻnikma, malaka va muayyan axloqiy sifatlarni oʻzlashtirish yoʻlidagi oʻzaro harakatini tashkil etishga asoslanuvchi ta’limInterfaol ta’lim (ingl. “interact”, rus. “interaktiv”; “inter” – oʻzaro, “act” – harakat qilmoq) – talabalarning bilim, koʻnikma, malaka va muayyan axloqiy sifatlarni oʻzlashtirish yoʻlidagi oʻzaro harakatini tashkil etishga asoslanuvchi ta’lim hisoblanadi.
Mohiyatiga koʻra interfaollik talabalarning bilim, koʻnikma, malaka va muayyan axloqiy sifatlarni oʻzlashtirish yoʻlida birgalikda, oʻzaro hamkorlikka asoslangan harakatni tashkil etish layoqatiga egaliklarini anglatadi. Mantiqiy nuqtai nazardan esa interfaollik, eng avvalo, ijtimoiy subyektlarning suhbat (dialog), oʻzaro hamkorlikka asoslangan harakat, faoliyatni olib borishlarini ifodalaydi.
Ta’lim sohasida faoliyat yuritayotgan har bir mutaxassis yaxshi biladiki, an’anaviy ta’lim ham suhbat (dialog)ga asoslangan va bu suhbat quyidagi oʻzaro munosabat shakllarida tashkil etiladi:1) o‘qituvchi – o‘quvchi; 2) o‘qituvchi – o‘quvchilar guruhi (jamoasi)
Interfaol ta’lim oʻqitish jarayonining asosiy ishtirokchilari – oʻqituvchi, o‘quvchi va o‘quvchilar guruhi oʻrtasida yuzaga keladigan hamkorlik, qizgʻin bahs-munozalar, oʻzaro fikr almashish imkoniyatiga egalik asosida tashkil etiladi, ularda erkin fikrlash, shaxsiy qarashlarini ikkilanmay bayon etish, muammoli vaziyatlarda yechimlarni birgalikda izlash, oʻquv materiallarini oʻzlashtirishda talabalarning oʻzaro yaqinliklarini yuzaga keltirish, “oʻqituvchi – o‘quvchi – o‘quvchilar guruhi”ning oʻzaro bir-birlarini hurmat qilishlari, tushunishlari va qoʻllab-quvvatlashlari, samimiy munosabatda boʻlishlari, ruhiy birlikka erishishlari kabilar bilan tavsiflanadi.
Interfaol ta’limda suhbat quyidagi shaxslar oʻrtasida tashkil etiladi:
Interfaol ta’limdagi suhbat ishtirokchilari
O‘quvchi – o‘quvchi (juftlikda ishlash)
O‘quvchi – o‘quvchi guruhi (guruh yoki kichik guruhda ishlash)
O‘quvchi – o‘quvchi jamoasi (sinf, guruh jamoasida ishlash)
O‘quvchi – axborot-kommunikatsion texnologiyalar
Interfaol ta’lim texnologiyalari mohiyatiga koʻra suhbatning “o‘quvchi – axborot-
kommunikatsion texnologiyalar” shaklida tashkil etilishi o‘quvchilar tomonidan mustaqil ravishda yoki oʻqituvchi rahbarligida axborot texnologiyalari yordamida bilim, koʻnikma, malakalarning oʻzlashtirilishini anglatadi.
O‘qituvchi interfaol ta’lim yordamida o‘quvchilarning qobiliyatlarini rivojlantirish, mustaqillik, oʻz-oʻzini nazorat, oʻz-oʻzini boshqarish, samarali suhbat olib borish, tengdoshlari bilan ishlash, ularning fikrlarini tinglash va tushunish, mustaqil, ijodiy, tanqidiy fikrlash, muqobil takliflarni ilgari surish, fikr-mulohazalarini erkin bayon qilish, oʻz nuqtayi nazarlarini himoya qilish, muammoning yechimini topishga intilish, murakkab vaziyatlardan chiqa olish kabi sifatlarni shakllantirishga muvaffaq boʻladi. Eng muhimi, interfaol ta’lim texnologiyalarini qoʻllash orqali oʻqituvchi talabalarning aniq ta’limiy maqsadga erishish yoʻlida
oʻzaro hamkorlikka asoslangan harakatlarini tashkil etish, yoʻnaltirish, boshqarish, nazorat va tahlil qilish orqali xolis baholash imkoniyatini qoʻlga kiritadi.
|
| |